2000/638/EY: Komission päätös, tehty 22 päivänä syyskuuta 2000, direktiivin 1999/5/EY 3 artiklan 3 kohdan e alakohdan soveltamisesta SOLAS-sopimuksen ulkopuolelle jääviin merialuksiin asennettavaksi tarkoitettuihin radiolaitteisiin, joiden tarkoituksena on osallistua merenkulun maailmanlaajuiseen hätä- ja turvallisuuusjärjestelmään ja jotka eivät kuulu laivavarusteista annetun neuvoston direktiivin 96/98/EY soveltamisalaan (tiedoksiannettu numerolla K(2000) 2719) (ETA:n kannalta merkityksellinen teksti)



Virallinen lehti nro L 269 , 21/10/2000 s. 0052 - 0053



Komission päätös, tehty 22 päivänä syyskuuta 2000, direktiivin 1999/5/EY 3 artiklan 3 kohdan e alakohdan soveltamisesta SOLAS-sopimuksen ulkopuolelle jääviin merialuksiin asennettavaksi tarkoitettuihin radiolaitteisiin, joiden tarkoituksena on osallistua merenkulun maailmanlaajuiseen hätä- ja turvallisuuusjärjestelmään ja jotka eivät kuulu laivavarusteista annetun neuvoston direktiivin 96/98/EY soveltamisalaan (tiedoksiannettu numerolla K(2000) 2719) (ETA:n kannalta merkityksellinen teksti) (2000/638/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon radio- ja telepäätelaitteista ja niiden vaatimustenmukaisuuden vastavuoroisesta tunnustamisesta 9 päivänä maaliskuuta 1999 annetun Euroopan parlamentin ja neuvoston direktiivin 1999/5/EY(1) ja erityisesti sen 3 artiklan 3 kohdan e alakohdan, ottaa huomioon laivavarusteista 20 päivänä joulukuuta 2000 annetun neuvoston direktiivin 96/98/EY(2), sellaisena kuin se on muutettuna komission direktiivillä 98/85/EY(3), sekä katsoo seuraavaa: (1) Muutamat jäsenvaltiot ovat ottaneet käyttöön tai aikovat ottaa käyttöön yhteiset turvallisuusperiaatteet ja -säännöt, jotka koskevat muissa kuin SOLAS-sopimuksen piiriin kuuluvissa merialuksissa olevia radiolaitteita. (2) Radiopalvelujen yhdenmukaistaminen lisää SOLAS-sopimuksen ulkopuolelle jäävien merialusten turvallisuutta varsinkin hätätilanteessa ja huonoissa sääolosuhteissa. (3) Kansainvälisen merenkulkujärjestön (IMO) kiertokirjeessä MSC 803, joka koskee SOLAS-sopimuksen ulkopuolelle jäävien merialusten osallistumista merenkulun maailmanlaajuiseen hätä- ja turvallisuusjärjestelmään (GMDSS), ja päätöslauselmassa MSC.77(69) kehotetaan hallituksia soveltamaan suuntaviivoja, jotka koskevat SOLAS-sopimuksen ulkopuolelle jäävien alusten osallistumista merenkulun maailmanlaajuiseen hätä- ja turvallisuusjärjestelmään, ja vaatimaan tiettyjen hätä- ja turvallisuusjärjestelmään liittyvien piirteiden toteuttamista radiolaitteissa, jotka sijoitetaan SOLAS-sopimuksen ulkopuolelle jääviin merialueisiin. (4) Laitteet, jotka kuuluvat merenkulkulaitteista annetun direktiivin 96/98/EY soveltamisalaan, jota on muutettu direktiivillä 98/85/EY, eivät kuulu tämän päätöksen piiriin, koska se ei kuulu direktiivin 1999/5/EY soveltamisalaan. (5) ITU:n radio-ohjesäännöissä määritellään tietyt tajuudet, jotka on varattu merenkulun maailmanlaajuisen hätä- ja turvallisuusjärjestelmän käyttöön. (6) Kaikkien näillä taajuuksilla toimivien radiolaitteiden, jotka on tarkoitettu käytettäviksi hätätapauksissa, on oltava yhteensopivia näille taajuuksille osoitetun käyttötavan kanssa, ja niiden on tarjottava kohtuullinen varmuus siitä, että ne toimivat oikein hätätilanteessa. (7) Tässä päätöksessä annetut määritelmät ovat komissiota avustavan vaatimustenmukaisuuden arviointi- ja markkinoiden valvontakomitean (TCAM) näkemyksen mukaisia, ON TEHNYT TÄMÄN PÄÄTÖKSEN: 1 artikla Tämä päätös koskee radiolaitteita, joita käytetään i) ITU:n radio-ohjesäännön S1.28 artiklassa määritellyssä merenkulun siirtyvässä radioliikenteessä, tai ii) ITU:n radio-ohjesäännön S1.29 artiklassa määritellyssä merenkulun siirtyvässä satelliittiliikenteessä, jotka on tarkoitettu asennettavaksi merialuksiin, jotka eivät kuulu ihmishengen turvallisuudesta merellä tehdyn kansainvälisen yleissopimuksen (SOLAS), 1974, IV luvun, sellaisena kuin se on muutettuna vuonna 1988 (SOLAS-sopimuksen ulkopuolelle jäävät alukset), soveltamisalaan, ja jotka on tarkoitettu osallistumaan merenkulun maailmanlaajuiseen hätä- ja turvallisuusjärjestelmään (GMDSS), joka määritellään SOLAS-sopimuksen IV luvussa. 2 artikla Edellä 1 artiklassa tarkoitetut radiolaitteet on suunniteltava niin, että ne toimivat oikein meriolosuhteissa, täyttävät kaikki merenkulun maailmanlaajuisen hätä- ja turvallisuusjärjestelmän (GMDSS) asettavat toiminnalliset vaatimukset hätätilanteessa ja tarjoavat selkeän ja luotettavan yhteyden, jolla analogisen tai digitaalisen viestintäyhteyden toistotarkoitus on erittäin hyvä. 3 artikla Tämän päätöksen 2 artiklan vaatimukset ovat voimassa siitä alkaen, kun päätös julkaistaan Euroopan yhteisöjen virallisessa lehdessä. 4 artikla Tämä päätös on osoitettu kaikille jäsenvaltioille. Tehty Brysselissä 22 päivänä syyskuuta 2000. Komission puolesta Erkki Liikanen Komission jäsen (1) EYVL L 91, 7.4.1999, s. 10. (2) EYVL L 46, 17.2.1997, s. 25. (3) EYVL L 315, 25.11.1998, s. 14.